തിയാഗോക്ക് പരിക്ക്, അടുത്ത രണ്ട് ലിവര്പൂള് മത്സരങ്ങള് നഷ്ടമാകും ലിവര്പൂള് മധ്യനിര താരം തിയാഗോ അല്കാന്ട്രയ്ക്ക് വീണ്ടും പരിക്ക്. താരത്തിന് കാഫ് ഇഞ്ച്വറി ആണെന്ന് ലിവര്പൂള് അറിയിച്ചു. ലിവര്പൂളിന്റെ അടുത്ത രണ്ടു മത്സരങ്ങള് താരത്തിന് നഷ്ടമാകും. ലീഗ് കപ്പില് നോര്വിചിനെയും പ്രീമിയര് ലീഗില് ബ്രെന്റ്ഫോര്ഡിനെയും ആണ് ലിവര്പൂള് അടുത്ത മത്സരങ്ങളില് നേരിടേണ്ടത്. പരിക്കേറ്റ ഫര്മീനോ, ട്രെന്റ് അര്നോള്ഡ് എന്നിവരും ലീഗ് കപ്പില് നോര്വിചിനെതിരെ കളിക്കില്ല. അര്നോള്ഡിന് അവസാന മത്സരവും നഷ്ടമായിരുന്നു. ഫര്മീനീ ഹാം സ്ട്രിങ് ഇഞ്ച്വറി ആയതിനാല് അവസാന മൂന്ന് മത്സരങ്ങളും കളിച്ചിരുന്നില്ല.